b'\n_START_ARTICLE_\nUnibersidad ng Guam\n_START_PARAGRAPH_\nUniversity of Guam (Chamorro: Unibetsed\xc3\xa5t Gu\xc3\xa5han_NEWLINE_; Ingles: University of Guam), o U.O.G., ay isang land-grant na institusyon\xc2\xa0na matatagpuan sa bayan ng Mangilao sa isla ng Guam sa Kanlurang Karagatang Pasipiko. Ito ay akreditado sa pamamagitan ng Western Association of Schools and Colleges at nag-aalok ng tatlumpung-apat na na mga programa sa andergradweyt at labing-isang masteral na programa._NEWLINE_Ang Unibersidad ay merong 3,387 mag-aaral, 91% sa mga ito ay merong etsinidad na\xc2\xa0Asyano-Pasipiko, at halos 69% ay full-time (ayon sa pigura ng 2008). Ang full-time na kaguruan na binubuo ng 180 miyembro ay sumusuporta sa misyon ng Unibersidad na "Ina, Diskubre, Setbe"\xe2\x80\x94 na kung saan isinasalin sa Filipino ay "Magliwanag, Magtuklas, at Maglingkod."\n_START_SECTION_\nKasaysayan\n_START_PARAGRAPH_\nItinatag ang Unibersidad noong 1952 bilang isang paaralan sa pagsasanay ng mga guro, sa pangalang\xc2\xa0Teritoryal na Kolehiyo ng Guam (Ingles: Territorial College of Guam), sa pamamagitan ni Gobernador Carlton Skinner. Noong 1960, ang kolehiyo ay inilipat sa kasalukuyag kampus nito sa sentral na distrito ng Mangilao. Noong\xc2\xa01965, ang kolehiyo ay nagsimulang mag-alok ng apat-na-taong programa. Itinalaga ang Unibersidad bilang isang land-grant na institusyon\xc2\xa0ng\xc2\xa0Kongreso ng Estados Unidos noong 1972.'